
	Compartiment RUNOS-Informatica

	Nr. : 
	Data :
	


  
Anunțul va fi afișat în data de:  18.08.2026



ANUNȚ CONCURS


SPITALUL DE PNEUMOFTIZIOLOGIE LEORDENI, organizează în perioada 18.08.2026-16.09.2026, în conformitate cu prevederile H.G. nr.1336/2022, concurs pentru ocuparea  trei  posturi contractual vacante din cadrul Secției Pneumologie I (două posturi) și Secției Pneumologie II (un post).

- Denumire posturi: 3 (trei) posturi infirmieră
- Perioadă nedeterminată 
Candidații la concurs depun dosarele de înscriere la Compartimentul RUNOS-Informatică din cadrul Spitalului de Pneumoftiziologie Leordeni, până în data de 31.08.2026, ora 1400.

Repartizarea pe secții a candidaților declarați «ADMIS» în urma finalizării concursului se efectuează prin Decizie a Managerului unității, în raport cu necesitățile de serviciu, volumul de activitate și deficitul de personal înregistrat la nivelul secțiilor respective la data încadrării. Depunerea dosarului de concurs și participarea la probe constituie acordul expres și necondiționat al candidaților privind repartizarea pe oricare dintre secțiile menționate în prezentul anunț.

Dosarul de concurs va cuprinde în mod obligatoriu:
	a) formular de înscriere la concurs, conform modelul prevăzut la anexa nr. 2, din HG 1336/2022 (se va completa la sediul instituției);
	b) copia actului de identitate sau orice alt document care atestă identitatea, potrivit legii, aflate în termen de valabilitate și a certificatului de naștere;
	c) copia certificatului de căsătorie sau a altui document prin care s-a realizat schimbarea de nume, după caz;
	d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
	e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (după data de 01.01.2011 raport Revisal);
	f) certificat de cazier judiciar sau, după caz, extrasul de pe cazierul judiciar;
	g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
	h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare.
	i) curriculum vitae, model comun european.
	j) dovadă de achitare taxă de concurs
	Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
	Copiile de pe actele prevăzute la lit. b)-e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea ”conform cu originalul” de către secretarul comisiei de concurs. 
Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
	Documentul prevăzut la litera h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii. 
Pentru ocuparea unui post poate participa orice persoană care îndeplinește condițiile generale și condițiile specifice:
1.Condiții generale:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzatoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2.Condiții specifice:
a) studii:
· studii: școală generală;
· curs de infirmiere organizat de Ordinul Asistentilor Medicali Generalisti, Moaselor si Asistentilor Medicali din Romania
sau
- curs de infirmiere organizat de furnizori autorizati de Ministerul Muncii, Familiei si Protectiei Sociale cu aprobarea Ministerului Sanatatii - Directia generala resurse umane si certificare

b)  vechime: 
· 6 luni vechime in activitate ca infirmieră;
Desfășurarea concursului:
Concursul va consta în 2 probe, o probă scrisă și interviu.
Vor fi declarați admiși candidații care vor obține minimum 50 de puncte la fiecare probă.
Promovarea probei scrise este obligatorie pentru susținerea interviului.
La punctaje egale, are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi invitați la un nou interviu în urma căruia comisia de concurs va decide asupra candidatului câștigător.
Concursul va avea loc la sediul Spitalului de Pneumoftiziologie Leordeni: Comuna Leordeni, sat Cârciumăreşti nr. 106, județul Argeș.

Calendarul de desfășurare a concursului:
1. Publicare anunț: 18.08.2026;
1. Data limită de depunere a dosarului de concurs: 31.08.2026, ora 1400;
1. Afișare rezultat selecție dosare: 01.09.2026;
1. Termenul de depunere a eventualei contestații față de rezultatul selecției dosarelor de concurs: 02.09.2026;
1. Termenul de soluționare a contestației la selecția dosarelor de concurs: 03.09.2026;
1. Afișare rezultat soluționare contestații privind selecția dosarelor: 03.09.2026;
1. Proba scrisă: 09.09.2026, ora 1100;
1. Afișare rezultat probă scrisă: 09.09.2026;
1. Termenul de depunere a eventualei contestații față de rezultatul obținut la proba scrisă: 10.09.2026;
1. Termenul de soluționare a contestației la proba scrisă: 11.09.2026;
1. Afișare rezultat soluționare contestații privind proba scrisă: 11.09.2026;
1. Interviul: 14.09.2026, ora 1000;
1.  Afișare rezultat interviu: 14.09.2026;
1. Termenul de depunere a eventualei contestații față de rezultatul obținut la interviu: 15.09.2026;
1. Termenul de soluționare a contestației la interviu: 16.09.2026;
1. Afișare rezultat soluționare contestații privind proba interviu: 16.09.2026;
1. Afișare rezultat final: 16.09.2026;

	Comunicarea rezultatelor la fiecare probă a concursului se realizează prin afișare la sediul și pe pagina de internet  (www.spitalleordeni.ro) și conține atât punctajul obținut cât și mențiunea de ”admis” sau ”respins”, după caz.
În data de 09.09.2026 orele 1030 candidații vor fi prezenți în sala de examen, pentru proba scrisă, unde se va face apelul nominal al candidaților și verificarea indentității pe baza, cărții de identitate, sau a oricărui alt document care atestă identitatea, potrivit legii, aflat în termen de valabilitate.
 În data de 14.09.2026 orele 1000 candidații admiși la proba scrisă se vor prezenta pentru interviu.
Punctajul final se calculează ca medie aritmetică a punctajelor obținute la proba scrisă și interviu.
Sunt declarați „ADMIS” primii 3 (trei) candidați care au obținut cel puțin punctajul minim de promovare la fiecare probă (50 de puncte), în ordinea descrescătoare a punctajelor finale obținute la nivelul unității.



Tematică și bibliografie– concurs infirmieră

Tematica si bibliografie pentru ocuparea posturilor contractual vacante de infirmieră, în cadrul Secției Pneumologie I și Secției Pneumologie II

	TEMATICA PENTRU INFIRMIERA 
	- Igiena spitalicească (igiena saloanelor, igiena individuală, igiena alimentației): principii generale de îngrijire și aplicarea normelor tehnice de igienă din legislația specifică (Ord. MS 1101/2016, Ord. MS 1761/2021 și Notele de curs);
- Norme tehnice privind curățarea și dezinfecția în unitățile sanitare: definiții, dezinfecția;
	- Locul si rolul infirmierei in sistemul de ingrijire al pacientului
	- Codul etic al infirmierei;
	- Statutul infirmierei;
	- Nivelul de cunostinte si abilitatile infirmierei;
	- Dezbracarea si imbracarea pacientilor;
	- Pregatirea patului fara pacient;
	- Pregatirea patului cu pacient;
	- Prevenirea escarelor de decubit:
	- Servirea bolnavului la pat;
- Gestionarea deșeurilor: clasificarea deșeurilor medicale, colectarea deșeurilor medicale, ambalarea deșeurilor medicale, stocarea temporară a deșeurilor rezultate din activitățile medicale.

[bookmark: A90]	BIBLIOGRAFIE
	
	Programul National de Pregatire a Infirmierelor- Note de Curs
	Ordinul 1101/2016 privind aprobarea Normelor de supraveghere, prevenire si limitare a infectiilor 	asociate asistentei medicale in unitatile sanitare.
	Ordinul 1226/2012 pentru aprobarea Normelor tehnice privind gestionarea deseurilor rezultate din 	activitati medicale si a Metodologiei de culegere a datelor pentru baza nationala de date 	privind deseurile rezultate din activitati medicale.
	Ordinul 1761/2021 pentru aprobarea Normelor tehnice privind curatarea, dezinfectia si sterilizarea in unitatile sanitare publice si private, evaluarea eficacitatii procedurilor de curatenie si dezinfectie efectuate in cadrul acestora, procedurile recomandate pentru dezinfectia mainilor in functie de nivelul de risc, precum si metodele de evaluare a derularii procesului de sterilizare si controlul eficientei acestuia, cu modificările și completările ulterioare.

NOTA: Tematica concursului se regăsește în bibliografia indicată. Candidații vor studia legislația menționată în bibliografie actualizată până la data susținerii examenului/concursului, inclusiv modificările și completările intervenite ulterior publicării actelor normative principale.

TAXĂ DE CONCURS: 50 LEI.
Relații suplimentare la compartimentul RUNOS-Informatică, tel.:0786.739.896

	
MANAGER,
Consilier juridic Molfea Adriana
	
COMPARTIMENT RUNOS-INFORMATICĂ,
Radu Sorinel-Ion



ÎNTOCMIT,
Șovar Iuliana Cecilia

